

**Στις βραβεύσεις ΕΠΕΛ-ΟΠΝ ΣΕΚ-ΠΟΕΠΑ ο Ανδρόνικος Ανδρονίκου**

Το μέλος του ΔΣ ΚΟΑ Ανδρόνικος Ανδρονίκου εκπροσώπησε τον Οργανισμό στην ετήσια εκδήλωση βράβευσης του κοινού πρωταθλήματος ΕΠΕΛ-ΟΠΝ ΣΕΚ-ΠΟΕΠΑ, την Τρίτη 27 Ιουνίου 2023 στη Λάρνακα.

Το Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ είναι τοπικό ποδοσφαιρικό πρωτάθλημα, το οποίο διοργανώνεται από την Επαρχιακή Ποδοσφαιρική Ένωση Λάρνακας (ΕΠΕΛ) και την Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ) και αποτελεί ένα από τα πρωταθλήματα του αγροτικού. Στον χαιρετισμό του ο κ. Ανδρονίκου τόνισε τη διαχρονική στήριξη του Οργανισμού προς το αγροτικό ποδόσφαιρο, το οποίο αποτελεί το φυτώριο για το κυπριακό ποδόσφαιρο και συμμετείχε στις απονομές των επάθλων στους βραβευθέντες, ενώ μετέφερε τους χαιρετισμούς και τις ευχές του Προέδρου του ΚΟΑ Ανδρέα Μιχαηλίδη, ο οποίος απουσίαζε λόγω ανειλημμένων υποχρεώσεων.